paragraph_text: Godine 2016. Garfield dobiva glavnu ulogu u povratničkom redateljskom filmu Mela Gibsona "Greben spašenih", gdje je utjelovio Desmonda T. Dossa. Film je ubrzo nakon što je pušten u kino dvorane dobivao uglavnom pozitivne kritike. Za ovaj film Garfield je dobio nominacije za Nagradu po izboru filmskih kritičara za najboljeg glumca, Zlatni globus za najboljeg glumca, te nagradu udruženja glumaca za najbolju izvedbu glumca u glavnoj ulozi.